**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՇՎԵՔՆՆԻՉ ՊԱԼԱՏ**

2025-2027

ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԱՅԻՆ ԾՐԱԳՐԻ

ԵՎ 2025

ԹՎԱԿԱՆԻ ԲՅՈՒՋԵՏԱՅԻՆ ՖԻՆԱՆՍԱՎՈՐՄԱՆ ՀԱՅՏ

1. ԶԱՐԳԱՑՄԱՆ ՄԻՏՈՒՄՆԵՐԸ ՆԱԽՈՐԴՈՂ ՄԻՋՆԱԺԱՄԿԵՏ ՀԱՏՎԱԾՈՒՄ

Հայաստանի Հանրապետության հաշվեքննիչ պալատի 2023թ. դեկտեմբերի 26-ի թիվ 173-Լ որոշմամբ հաստատեց Հաշվեքննիչ պալատի 2024-2025 թվականների զարգացման ռազմավարական ծրագիրը և դրա իրականացման միջոցոցառումների պլանը, որի հիման վրա երկարաձգվեց հաշվեքննիչ պալատի 2020-2023 թվականների ռազմավարությունը, որում անփոփոխ են մնացել Հաշվեքննիչ պալատի առաքելությունը, տեսլականը, արժեքները, սկզբունքները, կարիքները, ինչպես նաև ներառված է առաջիկա տարիների նպատակային թիրախները: Ռազմավարությունը և դրա երկարաձգումն ապահովող իրավական փաստաթղթերը մշակվել են Եվրոպական Միության և Տնտեսական համագործակցության զարգացման կազմակերպության համատեղ ՍԻԳՄԱ ծրագրի տեխնիկական աջակցությամբ:

Երկարաձգված ռազմավարությունը բաղկացած է 4 ռազմավարական նպատակներից, որի իրագործման միջոցառումների պլանով սահմանվել է 11 ենթանպատակ (ռազմավարական ուղղություն) և 18 միջոցառում: Համաձայն Հաշվեքննիչ զարգացման ռազմավարական ծրագրի.

1. Առաքելություն

Հաշվեքննիչ պալատի առաքելությունն է նպաստել պետական և տեղական ինքնակառավարման մարմինների կողմից հանրային բարիքն օրինական և արդյունավետ ճանապարհով բաշխելու գործընթացին։ Դրան հասնելու համար Հաշվեքննիչ պալատը ժամանակին, ինչպես նաև մասնագիտական և անկողմնակալ ճանապարհով հաշվեքննության արդյունքների վերաբերյալ տեղեկատվություն է տրամադրում ԱԺ-ին և հանրությանը։

1. Տեսլական

Հաշվեքննիչ պալատը ձգտում է լինել Աուդիտի բարձ­րա­­գույն մարմինների միջազգային կազմակերպության (INTOSAI) ստանդարտներին համահունչ գործող բարձրագույն հաշվեքննիչ մարմին:

1. Արժեքներ և սկզբունքներ

Հաշվեքննիչ պալատի արժեհամակարգի առանցքը հանրությանն օգտակար լինելն է։

Այս նպատակով Հաշվեքննիչ պալատը պետք է ամրապնդի հետևյալ արժեքները`

• Անկախություն

• Թափանցիկություն և հաշվետվողականություն

• Բարեվարքություն

• Օրինավորություն (բարձր որակի սահմանարդրությանը և օրենքներին համապատասխան հաշվեքննություններ):

Հաշվեքննիչ պալատն իր արժեհամակարգը պահպանելու և ամրապնդելու նպատակով ռազմավարական շրջանում ղեկավարվում է հետևյալ սկզբունքներով.

* Ամրապնդել և պաշտպանել անկախությունը (Հաշվեքննիչ պալատը կարող է արդյունավետ գործել, եթե վերջինս ունի բավարար անկախություն INTOSAI ստանդարտներին համապատասխան):
* Իրականացնել ռիսկերի վրա հիմնված հաշվեքննություն (նպատակն է հավաստիանալ, որ հանրային ռեսուրսներն օրինական և արդյունավետ կերպով են օգտագործվում):
* Իրականացնել արդյունավետ և ազդեցիկ հաշվեքննություն (նպատակն է հավաստիանալ, որ հաշվեքննության հետևանքներն անարձագանք չեն մնում, հաշվեքննության օբյեկտներն ընդունում և իրագործում են Հաշվեքննիչ պալատի առաջարկությունները, վերացնում են Հաշվեքննիչ պալատի կողմից արձանագրված անհամապատասխանություններն ու խեղաթյուրումները):
* Հաղորդակցել հաշվեքննության արդյունքները (նպատակն է բարձրացնել հաշվեքննության օբյեկտների պատասխանատվությունը հանրության առջև):
* ժամանակին արձագանքել հանրային կյանքում փոփոխվող միջավայրին, նոր մարտահրավերներին, հակակոռուպցիոն պետական քաղաքականությանը (նպատակն է հաշվեքննության գործընթացը ներդաշնակեցնել հանրության ակնկալիքներին և պահանջներին՝ պահպանելով անկախությունն ու ինքնուրույնությունը):
* Արդյունավետորեն համագործակցել բոլոր շահառուների հետ (նպատակն է լինել հասկացված, պահանջված և գնահատված, ինչպես նաև լինել տեղեկացված՝ պահպանելով քաղաքական չեզոքություն):
* Բարձր վստահություն ձեռք բերել (նպատակն է ձեռք բերել իրապես անկախ հաշվեքննիչ մարմնի համբավ, որը կնպաստի հանրային կյանքում դրական փոփոխությունների):
* Ապահովել անհրաժեշտ մակարդակի թափանցիկություն և հաշվետվողականություն (նպատակն է ամրագրել այնպիսի մեխանիզմներ, որոնք «բաց եղանակով կվկայեն, որ Հաշվեքննիչ պալատը գործում է օրինականության, ինչպես նաև խնայողության, օգտավետության և արդյունավետության սկզբունքներին համաձայն):
* Հաշվեքննիչ պալատը կառավարել արդյունավետ (նպատակն է ստեղծել որակի կառավարման, հսկողության այնպիսի համակարգեր, որոնք կերաշխավորեն Հաշվեքննիչ պալատի «լավ» կառավարումը):
* Պահպանել վարքագծի կանոնները (նպատակն է բացառել հաշվեքննության ընթացքում հանրային և մասնավոր շահերի բախումը, ինչն իր հերթին կամրապնդի հասարակության վստահությունը Հաշվեքննիչ պալատի նկատմամբ):
* Ձգտել որակի ամենաբարձր չափորոշիչներին (նպատակն է բացառել Հաշվեքննիչ պալատի համբավի վերաբերյալ որևէ բացասական կարծիքներն ու գնահատականները, որոնք կարող են ստվեր նետել հաշվեքննության գործընթացի վրա):
* Ուժեղացնել մարդկային ներուժը (նպատակն է գիտելիքի ստացման, նորորարությունների և փորձի փոխանակման մեխանիզմներով պահպանել որակն ու լինել անթերի)։

 Ռազմավարական նպատակները

1. Իրավական դաշտի բարելավում

2. Հաշվեքննության ազդեցության բարելավում

3. Մասնագիտական կարողության և հաշվեքննության հմտությունների արդիականացում

4. Հաղորդակցման և համագործակցության ուղիների հզորացում

2. ՆՊԱՏԱԿՆԵՐԸ ԵՎ ԹԻՐԱԽՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

Հաշվեքննիչ պալատի գործունեության նպատակն է հանրային ֆինանսների և սեփականության ոլորտում պետական և համայնքային բյուջեների միջոցների, ստացած փոխառությունների և վարկերի, պետական և համայնքային սեփականության օգտագործման օրինականության և արդյունավետության վերաբերյալ Ազգային ժողովին և հանրությանը ժամանակին, մասնագիտական և անկողմնակալ տեղեկատվություն ներկայացնելը:

Նպատակային թիրախներն ապահովելու Հաշվեքննիչ պալատը ձգտում է մինչև 2026 թվականը հասնել վերջնական արդյունքների հետևյալ ուղղություններում.

* Արտաքին պետական հաշվեքննության ոլորտի վերաբերյալ ՀՀ օրենսդրությունը բարելավում՝ նկատի ունենալով INTOSAI ստանդարտներով սահմանված ֆինանսական, գործառնական և կազմակերպչական անկախության հարցերը:
* Հաշվեքննության գործընթացի որակի բարձրացում՝ նկատի ունենալով նաև Հաշվեքննիչ պալատի ՏՏ ենթակառուցվածքների զարգացման հարցերը:
* Հաշվեքննիչ պալատում մասնագիտական կարողություների շարունակական զարգացում:
* Ազգային ժողովի, կառավարության և այլ շահառուների հետ հաղորդակցության ուղիների և համագործակցության զարգացում՝ հատկապես նկատի ունենալով հաշվեքննությունից հետո տարվող աշխատանքները՝ follow-up գործընթաց:

 Իր նպատակների հասնելու համար Հաշվեքննիչ պալատը իրականացնում է գործառույթներ, որոնց վերջնական արդյունքի վերբերյալ գնահատական կարող է հանդիսանալ Հաշվեքննիչ պալատի կատարողականի ինքնագնահատումը:

Համաձայն INTOSAI կողմից սահմանված պահանջների, Աուդիտի բարձրագույն մարմինների կատարողականի գնահատումն իրականացվում է 3-5 տարին մեկ: Վերջին գնահատումն իրականացվել է 2021 թվականին: Հաշվի առնելով, որ ռազմավարական փուլը երկարաձգվել է մինչև 2025 թվականի ավարտ, Հաշվեքննիչ պալատը նախատեսում է ռազմավարության իրագործման վերջին տարվա` 2025 թվականի կատարողականի նկատմամբ 2026 թվականին իրականացնել կատարողականի ինքնագնահատում INTOSAI կողմից հաստատված SAI PMF մեթոդաբանության հիման վրա։

|  |  |  |  |
| --- | --- | --- | --- |
| Նպատակը  | Ծրագրի դասիչը և անվանումը  | Ծրագրի վերջնական արդյունքները | Կապը ՀՀ կառավարության ծրագրով սահմանված քաղաքականության թիրախների հետ  |
| Չափորոշիչը | Ելակետը  | Թիրախը |
| Ցուցանիշը | Ժամկետը | Ցուցանիշը | Ժամկետը |
| Հանրային ֆինանսների և սեփականության ոլորտում պետական և համանքային բյուջեների միջոցների, ստացված փոխառությունների և վարկերի,պետական և համանքային սեփականության օգտագործման օրինականության և արդյունավետության վերաբերյալ Ազգային ժողովին և հանրությանը ժամանակին,մասնագիտական և անկողմնակալ տեղեկատվություն | 1161 | ՀՀ հաշվեքննիչ պալատի գործունեության տարեկան ծրագրի կատարողականը՝ Աուդիտի բարձրագույն մարմինների միջազգային կազմակերպության (INTOSAI) մեթոդաբանության հիման վրա (SAI PMF) | Գնահատականը 2  | 2020թ. | Ակնկալվող գնահատականը 3-4 միջակայքում  | 2026թ | - |

3. ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ[[1]](#footnote-1)

|  |  |
| --- | --- |
| Գերակա ծախսային ուղղությունները ՄԺԾԾ ժամանակահատվածի համար` (ըստ գերակայությունների նվազման) | Հիմնավորումներ |
|  |  |
| * Արտաքին պետական հաշվեքննության ոլորտի վերաբերյալ ՀՀ օրենսդրության բարելավում:
* Հաշվեքննության գործընթացի բարելավում (նկատի ունենալով նաև Հաշվեքննիչ պալատի ՏՏ ենթակառուցվածքների զարգացման հարցերը):
* Հաշվեքննիչ պալատում մասնագիտական կարողություների զարգացում և հաշվեքննության հմտությունների արդիականացում։
* Ազգային ժողովի, կառավարության և այլ շահառուների հետ հաղորդակցության ուղիների և համագործակցության զարգացում։
 | *Հայաստանի Հանրապետության հաշվեքննիչ պալատի 2023թ. դեկտեմբերի 26-ի թիվ 173-Լ որոշմամբ հաստատված Հաշվեքննիչ պալատի 2024-2025 թվականների զարգացման ռազմավարական ծրագիր և դրա իրականացման միջոցոցառումների պլան։* |

4. ՄԺԾԾ ԺԱՄԱՆԱԿԱՀԱՏՎԱԾՈՒՄ ԻՐԱԿԱՆԱՑՎԵԼԻՔ ԾԱԽՍԱՅԻՆ ԾՐԱԳՐԵՐԸ

4.1. Պարտադիր և հայեցողական ծախսերը

|  |  |  |  |  |
| --- | --- | --- | --- | --- |
| Դասիչը | Միջոցառման անվանումը | Պարտադիր կամ հայեցողական պարտավորությունների շրջանակը[[2]](#footnote-2) | Պարտադիր պարտավորության շրջանակներում գործադիր մարմնի հայեցողական իրավասությունների շրջանակները[[3]](#footnote-3) | Պարտադիր կամ հայեցողական պարտավորությունը սահմանող օրենսդրական հիմքերը |
| Ծրագիր | Միջոցառում |  |  |  |  |
| Պարտադիր ծախսերին դասվող միջոցառումներ, այդ թվում՝ |
| 1161 | 11001 | Հաշվեքննիչ պալատի գործունեություն և հաշվեքննության իրականացման ծառայություններ | պարտադիր | Հաշվեքննիչ պալատի գործունեություն և հաշվեքննության իրականացման ծառայություններ (Հաշվեքննիչ պալատի պահպանում ) |  |
|  | 11002 | Հաշվեքննիչ պալատի պահուստային ֆոնդ | պարտադիր | Հաշվեքննիչ պալատի բնականոն գործունեության ապահովման համար չնախատեսված ծախսերը հոգալու համար  | «Հաշվեքննիչ պալատի մասին» ՀՀ օրենքի 20-րդ հոդվածի 5-ր դ կետի |
| Հայեցողական ծախսերին դասվող միջոցառումներ, այդ թվում՝ |
| Շարունակական բնույթի հայեցողական ծախսերին դասվող միջոցառումներ, այդ թվում՝ |
| 1161 | 31001 | Հաշվեքննիչ պալատի տեխնիկական հագեցվածության բարելավում | հայացողական |  |  |
|  |  |  |  |  |  |
| Շարունակական բնույթի հայեցողական ծախսերին չդասվող միջոցառումներ, այդ թվում՝ |
|  |  |  |  |  |  |
|  |  |  |  |  |  |

1. Ընթացքում է գտնվում ԱԺ պատգամավորներ [Գևորգ Պապոյան](http://parliament.am/deputies.php?sel=details&ID=1489)ի, [Արուսյակ Մանավազյան](http://parliament.am/deputies.php?sel=details&ID=1534)ի, [Նարեկ Գրիգորյան](http://parliament.am/deputies.php?sel=details&ID=1500)ի, [Էդգար Հակոբյան](http://parliament.am/deputies.php?sel=details&ID=1542)ի նախաձեռնած արտաքին պետական հաշվեքննության գործառույթի օրենսդրական բարելավումների փաթեթի քննարկումը (28-02-2024թ․‑ին ԱԺ կողմից ընդունվել է 1‑ին ընթերցմամբ)։ Սույն փաստաթղթում ծախսային գերակայություններն ու ծրագրերը ներկայացվել են այն մոտեցմամբ, որ իրավակարգավորումների վերանայմամբ փոփոխության չեն ենթարկվի Հաշվեքննիչ պալատի առաքելությունը, տեսլականը, գործունեության հիմքում ընկած արժեքներն ու սկզբունքները։ Այդուհանդերձ, օրենսդրական փոփոխությունները կարող են հանգեցնել՝ Հաշվեքննիչ պալատի կարողությունները ձևավորված նոր պահանջներին համապատասխանեցնելու անհրաժեշտությամբ պայմանավորված, նոր բյուջետային կարիքների։ Վերջինները, ծագելուն զուգընթաց՝ օրենսդրության վերանայված պահանջներն ապահովելու համար նախադրյալների ձևավորման նպատակով, լրացուցիչ կառաջարկվեն Կառավարության քննարկմանը։ [↑](#footnote-ref-1)
2. [↑](#footnote-ref-2)
3. [↑](#footnote-ref-3)